
067.1.4.1

TITELPAGINA ARA BRUSSEL REKENKAMERS ROLREKENINGEN 2756

==========================================================

067.1.4.2

Dit is GHEERLECS DES SCOUTHEIDEN VAN OESTERWIJC rekeninge ende innemen onder FLRYS VAN KIIFHOEC SCOUTHEIT VAN DEN BOSCH beghinnende des dinsdages na Sunte Gheertrudendach te half meerte in den jair xiiii C ende twe ende weder utgaende xxvii dage in januario int jair ons heren xiiii C ende drie ende den hollantsche gulden voir xxvi placken brabants ende den nuwen gelders gulden voir xviii placken brabants gerekent

stempel Archives du Royaume de Belgique

inden iersten van GIELYS VAN HEYST dat hy niet ghedaen en hadde dat tfonnis ghewijst hadde ghepunt om viii nuwe ghelders gulden
item van JAN VAN HEYST sinen brueder ghewonnen metten vonnis v pont (?) die welc Jan ghepunt hadde met den scoutheit van den Bosch om vi ghelders gulden nuwe
item van JACOB HESSELS van enen pene die hem metten vonnis afghewonnen waert vi ghelders gulden
item van GHEENKEN ZOEN VAN EERSEL van enen pene ghepont voer den vonnis by den HERE VAN BOEXTEL om iii nuwe ghelders gulden
item van PETEREN SCILLEMAREYS (?) ende van sinen bruederen overmids dat sy niet en deden dat tfonnis ghewijst hadde vii ghelders gulden nuwe
item van GHERYT ZEELKENS van wantalen i ghelders gulden nuwe
item van GHYBEN LAMBRECHTS ZOEN van enen ghevechte gheyffent om vii ghelders gulden nuwe
item van JACON GHYBEN van enen pene die hem die heer aensegghende was gheyffent voir den vonnis om xv ghelders gulden nuwe
item van den selven van erftalen ij ghelders gulden nuwe
item van JACOB VAN LAERHOVEN van twyst i ghelders gulden nuwe
item van WILLEM VAN RIEL van erftalen ii ghelders gulden nuwe
item LAUREYNS (?) BRUYSTENS zwagher overmids dat hy niet en dede dat tfonnis ghewijst hadde gheiffent voer den vonnis ij ghelders gulden nuwe
item van JACOB NOUDENS van enen pene j ghelders gulden
item van WOUTEREN VAN EERSEL van erftalen ii ghelders gulden nuwe





item JAN RIET, WOUTER PEYNENBORCH, PETER WYTLOC, ende JAN GIELEN met horen ghebueren van Haren ende van Belver, JAN
BERTHEN ZOEN, CLAES STERT ZOEN, BROC ende HENRIC .....als met horen ghebueren van Udenhout ende van Berkel ende Enschit die welke ghepandt worden bi bevele mijnre ghenedige vrouwe brieve by verzuecke JACOB VAN VLADERACKEN overmids dat sy hem niet gheven en wouden eert (?) noch broet ghelijc als sy sinen voirseten ghegheven hadden die welc ghebuer voirscreven ... den daghs ende rechts met recht teghen hoer pande te segghen die welc dagh hen met enen vonnis ghewijst waert met recht ende doen die dagh van recht quam dat sy doen niet en deden ghelijc alst tfonnis ghewijst hadde daer die heer hen doen af calengierde ende hen aen seyde dat sy ghebroect hadden want si niet ghedaen en hadden ghelijc tfonnis gewiist had gepunt bi een drossaert ende bi den scoutheit van den Bosch om ii C nuwe ghelders gulden
item van  AERT VAN DER EYKEN overmids dat hi opter scepenen eden ghesproken hadde welc daer af met enen vonnis van den Bosch in broeken ghewiist waert ghepunt by den hoghenscoutheit van den Bosch om xxv nu gelres gulden
item van HERMAN NOUDENS overmids dat hi tot Esch beset was van scoude ende daer hy borghen (?) af setten weder in te comen ende niet in en quam ghelijc als hy verborght was ende gheloeft hadde gheiffent daer af voer den vonnis om vi ghelders gulden nuwe item GHERYT ZEELKENS overmids dat hem die heer aensegghende was dat hi een voeder torfs en wech ghevuert hedde die siin niet en was gheiffent voer den vonnis om viii ghelders gulden
item van CLAUS ACKERMAN overmids dat siin wiif onthiielt ende niet leveren en woude eenre hande (?) goet dat die lude betaelt hadden ende ghecoft gheyffent voer den vonnis ij ghelders gulden
item WILLEM POYNENBORCHS overmids dat hy tOesterwijc POETER worden was daer GHEERLECKEN af gheboerden tot miinre vrouwen behoef ij ghelders gulden
item BRUUSTEN JANS ZOEN van enen weghe die met recht over sijn erve gheleydt waert ii ghelders gulden
item ROBBRECHT VAN BEEST overmids dat hy brieve hadde doen lesen diere hy niet ghemechticht en was ende niet en dede dat tfonnis ghewijst hadde ghebroect tweewerf x lb. die welc gheyffent heeft bi den hoghe scoutheit van den Bosch om xiiii nu gelders gulden
item WOUTER BRUUSTENS overmids dat hy niet en dede dat tfonnis ghewijst hadde x lb. daer aen ghebroect gepunt bi den scoutheit van den Bosch om v nu gelders gulden

==============================================================
 
067.1.4.3

Summa iii C xxx nu ghelders gulden

BEKE
item JAN VAN BREDEN overmids hy enen staf ghenomen hadde die siin niet en was gheyffent tot miinre vrouwen deel i ghelders gulden



item MERTEN THIIS gheiffent van ghevecht voer den vonnis tot miinre vrouwen deel i gulden ghelders
item WILLEM VAN HEZE die hadde ghenomen enen kerl ende een horke (?) die siin niet en waren ghecoft van dieer (?) zaken om xxxii ghelders gulden daer miinre vrouwen af voert xvi gulden tot haren deel
item WILLEKEN CONEN overmids at hem een wiif aensegghende was dat hi by hoer gheweest soude hebben hoers ondanckens ende vercrechticht soud(e) hebben dat men niet wael by brenghen en const gheiffent daer af bi den scoutheit van den Bosch om xl nu gelders gulden
item HEIN VAN HEZE om dat hi ghestolen goet aengheveerdt had dair af ghepunt bi den scoutheit van Oesterwijc ende bi EMMEN sHANEN (?) om xxxii nuwe gelders gulden des coemt miinre genedige vrouwen tot hoeren deel xvi nu gelders gulden

Summa lxxiiii nu gelders gulden

MIERDE
item JAN SCUERMAN overmids dat hy enen doetslach te Mierde aen JAN HENRIC STOTERS ZOEN daer hi lantvlochticht af was daer die vriende af ghepunt hebben by den scoutheit van den Bosch om lxxv ghelders gulden
item JAN DENKENS gheyffent van ghevecht voer den vonnis om xi gulden ghelders

Summa lxxxvi nu gelders gulden

==============================================================

067.1.4.4

HELVOERT
item WILLEM PRIEM overmids dat hy niet en dede dat tfonnis ghewijst hadde gheiffent om viii ghelders gulden
item van GODSCALC VN DEN STAKE van ghedinghe ij ghelders gulden
item van HENRIC VAN ESCH overmids dat hy een vonnis ghewijst hadde des hem sijn ghesellen niet en volghden gheyffent daer af bi den scoutheit van den Bosch xx nu gelres gulden

Summa xxixj nuwen gelders gulden

Summa summarum van al des scoutheits ontfaen van Oesterwijc coemt op v C xixj nuwen gelders gulden hier af utghereyct den scoutheit van den Bosch ie twee deel soe coemt miin dordendeel op clxxiiij nuwe gelders gulden

GHEERLECS uutgheventeghen dontfaen in den voers. tijt

item den GREVE VAN CLEVE van sijnre lijfpensien van den termijn van paeschen xxv reael maken liiii nu gelres gulden iii placken brabants
item van der lijfpensien van Oesterwijc die viele op sente lambrechts daghe xiij gulden peters valet xxvii nu gelres gulden ij placken brabants



item den GREVE VAN CLEVE van sijnre lijfpensien van den termijn van bamys xxv reael valet liiii nu gelres gulden iii placken brabants
item ghegheven MEESTER HENRIC DEN STOCMAN van den Bosch ii nuwe gelders gulden enen man die hy verdaen soud hebben die welc hem cost tot Beke
item tot Tylborch gheweest vijf reysen metten SCEPENEN VAN BEKE ende met mijnre vrouwen mannen overmids van enen man die men meynden dat nader heerlicheyt van Beke doet bleef ende hem DIDERIC VAN HAESTRICHT hem die hant af wan tot Tylborch om die hant daer af te heysschen ende te crighen tot miinre vrouwen behoef daer om vertert metten scepenen ende metten mannen vii ghelders gulden

Summa des scoutheiden utgheven voirs. coempt op cxliiii gulden gelres viij placken 
item coempt des scoutheits ontfaen voirs. op clxxiiik nuwen gulden gelres
rest aldus meer ontfaen dan utgegeven dat die scoutheit voirs. miinre genedige vrouwen sculdich blijft xxix gulden gelres ij placken
hier teghen soe bleef miin genedige vrouwe sculdich den voirs. scoutheit in siinre lester rekeninge voir deser een rest dat quam op cxlix gulden gelres vi placken
Aldus bliift miin genedige vrouwe den voirs. scoutheit sculdich cxx gulden gelres iiiij placken

latijnse tussenzin - vooralsnog door mij niet te ontsleutelen!

item bliift miin vrouwe den voirs. scoutheit noch sculdich  in enen brieve iiii C xxxiiii francken

=============================================================

067.1.4.5

stempel 2756 - geschreven : Oisterwijck, 1403 - 4 en no. 2756 - etiketten 2756 en 1020

